Diari Oficial de la Generalitat Valenciana


Sumari del DOGV 6672, del 16-12-2011 (2011/12561)

Notificació de la sentència dictada en el judici ordinari número 62/2010.
-------------------------------------------------------------------------

### Dades del document

Número de DOGV
:   6672

Data del DOGV
:   16-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12604


Organisme emissor
:   Jutjat de Primera Instància i Instrucció Número 3 de Moncada

Tipus de document
:   Edicte

Notificació de la sentència dictada en el judici ordinari número 62/2010. [2011/12402]  
Procediment ordinari número 62/2010  
De: Feliciano Lorenzo Molina.  
Procurador: Juan Antonio Ruiz Martín.  
Contra: Auremont Promociones y Construcciones, SL.   
En este procediment judici ordinari número 62/2010, seguit a instàncies de Feliciano Lorenzo Molina contra Auremont Promociones y Construcciones, SL, s'ha dictat la sentència, que literalment diu el següent:   
«Sentència número 196/2011  
Moncada, 22 de novembre de 2011   
Natalia Blasco Martínez, magistrada jutgessa del Jutjat de Primera Instància i Instrucció 3 de Moncada, he vist les actuacions del judici ordinari 62/2010 iniciades per la demanda presentada pel procurador Juan Antonio Ruiz Martín, en nom i representació de Feliciano Lorenzo Molina, amb l'assistència lletrada de Manuel Utrillas Carbonell, contra Auremont Promociones y Construcciones, SL, declarat en rebel·lia, en exercici de l'acció de reclamació d'una quantitat, pertoca dictar la següent resolució.  
  
Antecedents de fet   
Primer. El procurador Juan Antonio Ruiz Martín, en nom i representació de Feliciano Lorenzo Molina va presentar una demanda de judici ordinari contra Auremont Promociones y Construcciones, SL.   
Segon. La demanda va ser admesa a tràmit i va ser traslladada al demandat; les parts varen ser citades per a la celebració de l'audiència prèvia després de la declaració en rebel·lia del demandat. A l'acte, celebrat el 26 d'octubre de 2011, compareix únicament la part actora que proposa una prova en el sentit que es descriu en l'acta. L'acte del judici ha tingut lloc en el dia de hui, i després de la pràctica de la prova proposta i admesa, les actuacions queden pendents de sentència.   
  
Fonaments de dret   
Primer. S'exercita en la demanda una acció de reclamació d'una quantitat, fonamentant-se en la Llei d'Ordenació de l'Edificació i en els distints vicis i defectes que presente la vivenda comprada per l'actor a la promotora demandada; en concret se sol·licita la condemna de la demandada al pagament de la quantitat en què ha sigut valorada pericialment la reparació d'aquells defectes.   
Atenent a la prova pericial practicada, ratificada en l'acte del judici pel seu autor, ha de considerar-se plenament acreditats els fets en els quals l'actor funda la seua pretensió, l'existència dels defectes descrits en la demanda i el cost de reparació corresponent; en conseqüència, procedix l'estimació íntegra de la demanda, condemnant la demandada al pagament del principal reclamat més els interessos corresponents, en atenció al que disposa l'article 1108 del Codi Civil.   
  
Segon. Quant a la imposició de les costes, i atés que han sigut estimades les pretensions del demandant, pertoca, d'acord amb l'article 394.1 de la Llei d'Enjudiciament Civil, condemnar en costes el demandat.  
  
Dispositiva  
Estime íntegrament la demanda presentada pel procurador Juan Antonio Ruiz Martín, en nom i representació de Feliciano Lorenzo Molina, i condemne Auremont Promociones y Construcciones, SL, al pagament de 8.268,63 euros, quantitat que s'haurà d'incrementar amb l'interés corresponent, amb la condemna en costes a la part demandada.  
Notifiqueu aquesta sentència a les parts, fent-los saber que no és ferma i que en contra d'aquesta es pot interposar un recurs d'apel·lació que, de conformitat amb el que estableix l'article 458 de la Llei d'Enjudiciament Civil, en la redacció donada per la Llei 37/2011, de 10 d'octubre, de Mesures d'Agilització Processal, s'interposarà davant d'este Jutjat dins d'un termini de 20 dies comptadors des de l'endemà d' aquell en què es notifica aquesta resolució.  
De conformitat amb el que disposa la disposició addicional 15a de la Llei Orgànica 1/2009, de 3 de novembre, la part recurrent haurà de constituir un depòsit per a recórrer per un import de 50 euros, excepte el ministeri fiscal i les entitats exemptes que es contenen en el dit precepte legal. En interposar-se el recurs, s'haurà d'acreditar que s'ha consignat la quantitat objecte de depòsit en l'entitat de crèdit Banesto en el compte de consignacions d'este Jutjat.   
Incorporeu l'original al llibre de sentències.   
Esta és la meua sentència, de la qual s'expedirà un testimoni per a incorporar-lo a les actuacions, que acorde, mane i firme. En done fe.  
Publicació. La sentència anterior va ser llegida i publicada per la jutgessa que la subscriu mentre celebrava audiència pública en el mateix dia de la seua data. En done fe.  
Diligència. A continuació es notifica aquesta resolució a la mercantil, executada per mitjà d'edictes que es fixaran al tauler d'anuncis d'este Jutjat i en el Diari Oficial de la Comunitat Valenciana, i es tramet este últim al procurador senyor Ruiz Martín perquè s'encarregue de trametre'l i gestionar-lo. En done fe».   
I atés que el demandat indicat, Auremont Promociones y Construcciones, SL, es troba en parador desconegut, s'expedeix aquest edicte a fi que valga de notificació de la forma deguda.  
  
Moncada, 22 de novembre de 2011.- La secretària judicial: Mónica Ballester Sánchez.